ועדת העבודה, הרווחה והבריאות, כנסת 18, פרוטוקול מספר 395, 2010-12-20 17:15

חיים כץ: יום שני, י"ג בטבת התשע"א, ה-20 בדצמבר 2010 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק ניירות ערך (תיקון מספר 44), התשע"א-2010, הצעתו של חבר הכנסת חיים כץ, בקשה לדיון מחדש לפי סעיף 124 לתקנון הכנסת.

נועה בן שבת: אדוני, הצעת החוק הזאת הונחה על שולחן הכנסת אבל מכיוון שהתברר שיש כמה נושאים שאולי ראוי לחדד אותם בהצעת החוק, להבהיר אותם, להביא אותם בצורה מסודרת בהצעת החוק, אדוני הסכים להביא את הנושא לדיון מחדש לפי סעיף 124 לתקנון הכנסת.

נועה בן שבת: אם הוועדה תאשר את זה, אפשר לאשר את הבקשה לדיון מחדש ואפשר יהיה להודיע על כך בכנסת ולדון מחדש בהצעת החוק הזאת.

חיים כץ: אכן נערכה הצבעה בוועדה והוועדה אישרה לקריאה שנייה ושלישית, אבל התברר שיכול להיות שהחוק לא ממצה את עצמו ויכול חלילה לפגוע באלה שלא הייתה לנו כוונה לפגוע בהם.

חיים כץ: לכן הוועדה החליטה למשוך בחזרה את החוק מהמליאה ולפתוח בתהליך מחודש.

חיים כץ: אנחנו נקיים דיון נוסף בו נרצה לתקן את הדרוש תיקון ולהביא חוק שלם ומושלם לטובת האזרחים במדינת ישראל.

חיים כץ: אני מעלה את זה להצבעה.

חיים כץ: ה צ ב ע ה     אושר

נועה בן שבת: נמסור על כך הודעה לכנסת.

חיים כץ: תימסר הודעה לכנסת וביום רביעי בשעה 10:00 יתקיים דיון בנושא.

חיים כץ: תודה רבה.

חיים כץ: הישיבה נעולה.